Document ID: 32004R2064

KOMISIJAS REGULA (EK) Nr. 2064/2004
(2004. gada 30. novembris),
ar kuru kuģiem, kas peld ar Spānijas karogu, aizliedz zvejot matastes
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1993. gada 12. oktobra Regulu (EEK) Nr. 2847/93, ar kuru izveido kontroles sistēmu, kas piemērojama kopējai zivsaimniecības politikai (1), un jo īpaši tās 21. panta 3. punktu,
tā kā:
(1)
Padomes 2002. gada 16. decembra Regula (EK) Nr. 2340/2002 (2), ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2003. un 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi, paredz matastu nozvejas kvotas 2004. gadam.
(2)
Lai nodrošinātu to attiecīgo noteikumu ievērošanu, kas saistīti ar kvantitatīvajiem ierobežojumiem nozvejā no krājumiem, uz ko attiecas kvotas, Komisijai ir jānosaka datums, no kura uzskata, ka zvejas kuģi, kas peld ar kādas dalībvalsts karogu, ir izsmēluši piešķirtās nozvejas kvotas.
(3)
Saskaņā ar Komisijai paziņoto informāciju ICES V, VI, VII, XII zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) matastu nozveja, ko veic kuģi, kas peld ar Spānijas karogu vai ir reģistrēti Spānijā, ir sasniegusi 2004. gadam piešķirto kvotu apjomu. Spānija ir aizliegusi zvejot no šiem krājumiem no 2004. gada 3. novembra. Minētais datums jānosaka arī ar šo regulu,
IR PIEŅĒMUSI ŠO REGULU.
1. pants
Uzskata, ka ICES V, VI, VII, XII zonas ūdeņos (Kopienas ūdeņi vai ūdeņi, kas neattiecas uz trešu valstu suverenitāti vai jurisdikciju) matastu nozveja, ko veic kuģi, kas peld ar Spānijas karogu vai ir reģistrēti Spānijā, ir izsmēlusi 2004. gadā Spānijai piešķirto kvotu apjomu.
Kuģiem, kas peld ar Spānijas karogu vai ir reģistrēti Spānijā, ir aizliegts zvejot matastes ICES V, VI, VII, XII zonas ūdeņos (Kopienas ūdeņi vai ūdeņi, kas neattiecas uz trešo valstu suverenitāti vai jurisdikciju), tāpat šos krājumus, ko minētie kuģi ir nozvejojuši pēc šīs regulas piemērošanas datuma, ir aizliegts turēt uz kuģa klāja, pārkraut un izkraut krastā.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 3. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 30. novembrī

Labels: 8
18
6